runetrust/blame-folketinget-dk huggingface dataset:
Lars Barfoed (KF), 2002-02-07:
Noget andet er så overenskomsterne, som der jo har været talt lidt om i debattens løb, og der må jeg altså gøre opmærksom på, at der er tale om en balance i nogle overenskomstresultater, hvor de arbejdsgivere, som har indgået overenskomster på det her område, altså ferieoverenskomster, har fået en likviditetsfordel ved at beholde pengene.
Kim Mortensen (S), 2008-05-06:
Og jeg mindes - uden at jeg skal referere fra forhandlingerne - at også Dansk Folkeparti i løbet af forhandlingerne har været optaget af, at der skulle tilvejebringes den nødvendige økonomi til erhvervsskolerne, til de tekniske uddannelser, sådan at man reelt også kunne få indhold i dem.
Egil Hulgaard (KF), 2020-11-20:
Så det havde været nærliggende at tage den her diskussion op om regnbueflaget på et møde i Udvalget for Forretningsordenen, men opfordringen står stadig væk ved magt, og Konservative mener stadig væk, at det vil være mere demokratisk at føre den her slags diskussioner i Udvalget for Forretningsordenen frem for kun at tage dem i Præsidiet.
Mette Bock (LA), 2016-03-03:
I loven om DIIS står der, at bestyrelsen har den overordnede ledelse, som fastlægger de overordnede faglige mål og strategier for instituttets virksomhed og udvikling, herunder forskningsprogram, og som træffer afgørelse i alle væsentlige spørgsmål om instituttets økonomi og forvaltning.
Steen Gade (SF), 2014-11-11:
Så på den måde har vi været med til at lette erhvervslivets omkostninger ved at bruge det her instrument, som er i det her lovforslag om PSO'en m.m. Det, der er blevet nødlidende – og det synes jeg også man skal sige – er jo, at det har svækket vores klimaindsats.
Ole Sohn (SF), 2003-11-14:
Det er utrolig vigtigt af hensyn til trafiksikkerhed, af hensyn til miljø, at vi får flyttet mere og mere gods fra vej til vand. Derfor skal vi selvfølgelig også sikre, at søfarten har gode rammebetingelser, at vi har gode uddannelsesvilkår både for menige og officerer, og at vi har gode konkurrencevilkår.
Kaare Dybvad (S), 2017-02-02:
Er det Venstres holdning, hvis eksempelvis Københavns Kommune eller andre kommuner i hovedstadsområdet har interesse i at udvide deres metro, som jo altså kræver skinner, eller hvis man er interesseret i at forlænge en af S-banestrækningerne, eller hvis man i Aarhus eller Odense er interesseret i at udvide letbanen i forhold til den eksisterende, at så skal det simpelt hen ikke være muligt for Københavns Kommune, Aarhus Kommune, omegnskommunerne i Københavnsområdet, i forhold til hvordan det er i dag?
Helge Sander (V), 2007-05-08:
Jeg tror ikke, jeg kan sige det ret meget mere præcist, end jeg har sagt det i de seneste uger, hvor der har været en debat i pressen – og som jeg allerede her i min besvarelse forsøgte at sige det: Vi er optaget af at give universiteterne de bedst mulige forhold, og det er også sådan, jeg har oplevet det her i Folketinget.
Mette Frederiksen (S), 2025-10-21:
Jeg synes ikke, der er nogen grund til at gøre det dårligt, at der er nogen, der udfører et frivilligt stykke arbejde, men jeg vil selvfølgelig gerne have et velfærdssamfund, der kan håndtere de opgaver, der er; ikke mindst pensionisterne er også en af de grupper, jeg selsvfølgelige har et særligt fokus på.
Jette Gottlieb (EL), 1997-11-21:
Det er et prioriteret udsnit af et langt større projekt, som er blevet til i snæver kontakt med lokale kræfter, og vi har prioriteret netop dette stykke af forslaget, fordi vi mener, der er nogle meget påtrængende problemer i godstransporten i Jylland og i området omkring Århus.
Jesper Langballe (DF), 2005-11-30:
Men jeg vil spørge fru Charlotte Dyremose, om ikke det er, lad os så sige et lille skridt i retning af, at vi ikke har den fælles nationale folkekirke, vi har, men at den ganske stille begynder at opløse sig i frimenigheder, at man lader menighedsrådet om ikke ansætte præsten, for det er jo altså stadig kirkeministeren, der skal være ansættelsesmyndighed, så i realiteten har præsten under ansættelse, fordi man kan skille sig af med ham efter 4 år.
Lisbeth Bech Poulsen (SF), 2019-02-21:
SF er også en del af energiaftalen og støtter derfor op om det her lovforslag, selvfølgelig, men ligesom det er for mine kollegaer i Enhedslisten og Alternativet, er det her absolut ikke noget af det, vi er mest begejstret for i den aftale, der blev lavet.
Christian Juhl (EL), 2012-12-14:
Er det så mærkeligt, at fagforeningen siger: Nej, men det, vi kan levere, er det, vi har gjort i mange, mange år, nemlig en håndholdt forhandling til hvert eneste fleksjob, vi har etableret på det danske arbejdsmarked indtil nu til stor tilfredshed for arbejdsgiveren, til stor tilfredshed for fagforeningen, til stor tilfredshed især for fleksjobberen.
Aaja Chemnitz (IA), 2024-10-03:
Helt konkret ved jeg, at INUA, som svarer til Ungdommens Røde Kors i Grønland, er en meget aktiv organisation, som jeg har enormt stor respekt for, og som er meget aktiv også omkring Sjómaq og det at repræsentere Grønland, ikke kun i Danmark, men også ude i resten af verden.
Hans Kristian Skibby (DF), 2014-06-02:
Men vi kan støtte det beslutningsforslag, som er fremsat fra SF og Enhedslisten, om, at man ikke ønsker at bevilge yderligere millioner til GGGI – og det er vel at mærke ud fra en udviklingspolitisk betragtning, hvor det ikke handler om alle de andre trakasserier, som vi har oplevet i dag, hvor nogle ønsker at bringe alle mulige andre ting ind i debatten.
Kristian Pihl Lorentzen (V), 2017-02-08:
Der noterer jeg med tilfredshed, at regeringen om kort tid vil offentliggøre en national politikramme for netop en etablering af infrastruktur for alternative drivmidler, og i den forbindelse er det jo også interessant, at der – ud over el – bliver nogle tankanlæg for brint og biogas, som jo også er særdeles interessante som grønne drivmidler.
Kristen Touborg (SF), 2007-06-01:
Med det ændringsforslag, regeringen stiller her, mener vi at man risikerer, at den fuldstændig afliver sit eget Spismærke i det videre forløb, fordi det jo kan få den konsekvens, at hvis man kommer igennem med det, der er lagt lidt op til, med et nordisk mærke, kan man stå med et meget dårligt udgangspunkt for kommende EUforhandlinger om mærket.
Leif Mikkelsen (LA), 2012-03-20:
Hr. Henning Hyllested peger på, at det her er en fantastisk løsning, og vi ved, at der er afsat 500 mio. kr. til sænkning af prisen på billetter, vi ved, at der er afsat 500 mio. kr. til forbedring af den kollektive trafik – det kan vel være investeringer i materiel osv. Nu har vi i dag næsten helt undgået at nævne vores smertensbarn IC4, som vi jo vel nok er enige om er et problem.
Carsten Kissmeyer (V), 2022-05-11:
Så overordnet set er atomkraft en energiform, der er velegnet i andre lande, som vi modtager strøm fra, men som Danmark ikke behøver at gøre brug af, fordi vi har så gode vindressourcer – vi har også rigtig gode solressourcer, og vi har rigtig gode biomasseressourcer.
Birgitte Vind (S), 2021-10-28:
Men samtidig har der ikke været nogen konsekvenser for overtrædelser, og for at beskytte demokratiet og det frie valg har et flertal bestående af regeringen, Socialdemokratiet, Venstre, Dansk Folkeparti, Radikale Venstre, Socialistisk Folkeparti, Enhedslisten, Det Konservative Folkeparti, Nye Borgerlige, Liberal Alliance og Alternativet, altså aftalepartierne bag stemmeaftalen af november 2020, fundet det nødvendigt at fastsætte et effektivt forbud mod at købe vælgererklæringer.
Keld Albrechtsen (EL), 2003-04-08:
Den tredje mulighed, som jeg tror at hr. Thulesen Dahl ikke har hørt, er den, jeg præsenterede i mit ordførerindlæg, nemlig at man sørger for at styrke fagbevægelsens muligheder for at sikre løn- og arbejdsvilkårene for alle på arbejdsmarkedet her i Danmark.
Rasmus Prehn (S), 2017-04-26:
Selv om det er en teknisk fejl, undrer det så ikke ministeren, at der ikke er et vakst hoved, der tænker, at der da er et eller andet, der er mærkeligt, fordi de ikke plejer at udskrive alle de her bøder, og pludselig er der en sand regn af bøder til busvognmænd.
Lisbeth Bech-Nielsen (SF), 2025-11-27:
Vi formulerede beslutningsforslaget sådan, at vi fandt pengene fra den såkaldt grønne indenrigsrute – nu er det jo blevet ulovligt at greenwashe, så jeg bliver nødt til at sige den såkaldt grønne indenrigsrute – fordi de penge ellers ville være endt i statskassen, og det var jo meningen, at de skulle bruges til noget a la det her, og derfor gav det kun mening at bruge dem til netop sådan nogle tiltag.
Pernille Vigsø Bagge (SF), 2012-04-27:
Efter sigende er H.C. Andersen den dansker, der nyder størst berømmelse uden for landets grænser, og det kan, som det også er blevet sagt, bl.a. nævnes, at Det Kongelige Biblioteks H.C. Andersen-samling indgår i UNESCO's Memory of the World-register.
Claus Hjort Frederiksen (V), 2004-01-27:
Det er vores intention med udvalget at få skabt et overblik over de barrierer, der gør hverdagen vanskelig for familierne, og at foreslå nogle konkrete initiativer, der kan bane vejen for, at der bliver skabt bedre sammenhæng og kvalitet i arbejds- og familieliv.
Stine Brix (EL), 2018-05-25:
Det er en holdning, som vi deler med børneorganisationerne Red Barnet, Børns Vilkår og Børnerådet, som i 2014 lavede en fælles erklæring, hvor de argumenterer imod rituel drengeomskæring, og hvor de også argumenterer for, at det er i strid med børnekonventionen.
Tom Behnke (KF), 2014-02-21:
Derfor mener jeg også, at man skal respektere den trosretning, jeg har, og hvis jeg ønsker at have noget at spise på en institution – nu bliver det så ikke en børneinstitution, men det kunne være på et hospital eller lignende, måske med tiden på et plejehjem – så vil jeg have retten til at hævde den forskellighed, at jeg er dansker, og jeg spiser ikke halalslagtet kød.
Hans Kristian Skibby (DF), 2018-05-15:
Jeg vil da gerne på vegne af Dansk Folkeparti kvittere for, at vi her i Folketinget også har mulighed for at diskutere de der vilkår, som jo omhandler Folketinget og folkestyret selv, i forhold til om der er nogle, der får gaver, som de ikke burde få, og om de ikke betaler og angiver dem de steder, hvor det skal gøres, både til SKAT, i hvervregisteret og andre steder.
Morten Homann (SF), 2002-04-12:
Samtidig med at der rent faktisk er mangel på folk i det danske samfund med en given uddannelse, er der mennesker til stede med den uddannelse, der er brug for, men af forskellige grunde får de ikke den formelle godkendelse, der skal til, for at de kan bruge deres uddannelse, og så har vi et problem.
Jann Sjursen (KD), 2003-12-12:
Det kan man være uenig i, men det er jo den principielle og også ideologisk prægede holdning, som oprindelig lå til grund for regeringens forslag. Men det, som jeg synes er vigtigt at få frem i denne debat, er kompensationspuljen og de fiksfakserier, der har været med positiv- og negativlisten.
Per Clausen (EL), 2006-11-23:
Jeg må forstå hr. Dohrmann på den måde, at vi kan regne med, at når der kommer et forslag fra Enhedslisten til behandling her i Folketingssalen om, at der skal indføres en mærkningsordning, så forbrugerne har mulighed for at konstatere, under hvilke forhold produkterne er produceret, og hvor megen transport der har været forbundet med produktionen og distributionen, så forbrugerne får et reelt grundlag at træffe beslutninger på – ja, så vil Dansk Folkeparti støtte det.
Pernille Sams (KF), 2000-04-12:
Selv om vi er medlem af EU's indre marked, og man kan importere alle de reolprodukter, man overhovedet vil til det danske marked, får Montana at vide, at virksomheden bliver bedømt på et marked, som nogle embedsmænd sætter sig til at definere som højeksklusiv dansk designede reoler eller sådan noget i den stil.
Karin Nødgaard (DF), 2015-02-27:
Sværere er det sikkert for den umiddelbart almindelige, velfungerende person, som lever et liv med et skjult misbrug – en person, som har kæmpet så utrolig hårdt for, at andre ikke skal opdage noget, kæmpet for at holde den pæne facade og opretholde det, man måske kunne kalde for det pæne liv.
Anne Grete Holmsgaard (SF), 2003-04-10:
er spørgsmålet om at få fri proces for virksomheder op til en vis omsætningsgrænse. Vi har illustreret det i betænkningen ved at henvise til den sag, der var mellem Danish Crown og Hanegal for godt og vel 1 år siden, og som faktisk blev belyst meget grundigt af Erhvervsudvalget.
Theresa Scavenius (UFG), 2025-04-11:
Så hele grundlaget for det her forslag handler om, at vi står i en geopolitisk situation, hvor vi netop ikke kan være sikre på, at USA er gode for os, og derfor har vi en EU-forsvarspolitik, hvor regeringen netop har været store tilhængere af, at det er den europæiske linje, vi skal have.
Jonas Dahl (SF), 2010-04-06:
For hvad er det for et tilbud, man giver folk ved at tilbyde dem solarium, netop når vi kan se, at der ikke er nogen kontrol med rørene, at der stadig væk er problemer med, hvor mange watt der er i de her solarier, og når vi ser en stigning i antallet af unge mennesker på helt ned til 8 år, som får for meget sol, og vi kan se, at det får konsekvenser for dem senere i livet, fordi de får modermærkekræft.
Hans Engell (KF), 1999-06-17:
Vi er glade for, at det under forhandlingerne er lykkedes at få dette loft ind i aftalen, for der er ingen tvivl om, at den samlede indsats i de kommende år vil blive meget ressourcekrævende, selvfølgelig afhængig af styrkebidraget, med måske op til det dobbelte af den afsatte ramme.
Finn Sørensen (EL), 2018-12-04:
Om lidt skal vi stemme om, om vi skal stoppe udhulingen af dagpengene, eller om udhulingen bare skal have lov til at fortsætte, således at dagpengenes værdi i 2025 er forringet med yderligere 15.000 kr. på årsbasis oven i de 30.000, som dagpengenes værdi er blevet udhulet med, fra satspuljereguleringen blev indført og indtil nu.
Jørn Jespersen (SF), 1998-02-18:
Hvis nu forbrugeren efterfølgende spørger: Synes I så, det er en god idé, når vi har lidt allergiproblemer i familien, at prøve at undgå tilsætningsstoffer? og svaret er, at det er en god idé, er det så en holdning, der er forbudt? Eller er det reel information efter Venstres og De Konservatives mening?
Torben Hansen (S), 2011-05-31:
Men kan Dansk Folkeparti ikke se, at med den aftale, som man har lavet her, vil der være titusindvis af mennesker, der er for raske til at få en førtidspension – for man laver jo ikke kriterierne om, i forhold til hvad de er i dag – men som er for syge og for nedslidte til at være på arbejdsmarkedet?
Birthe Skaarup (DF), 2006-12-14:
Og med hensyn til dosisdispensering er det sådan, at det bruges for lidt i Danmark, og derfor vil jeg gerne have, at man fra ministeriets side retter henvendelse til de praktiserende læger og sørger for, at det er de ældre, der ikke selv kan ordne deres pilleforbrug og få det på de rette tidspunkter, der hjælpes.
Marianne Jelved (RV), 2016-11-11:
Det er det, jeg siger: Der er så indgået en aftale, og den aftale står jeg ved, og det betyder, at jeg ikke kan og ikke vil støtte B 1, uanset at jeg synes, det er rigtig sympatisk, fordi det altså ikke er kommet med i den samlede indsats, som vi har prioriteret en del penge til ud af den cirka ene milliard kroner, som er fordelt på det sociale område.
Holger K. Nielsen (SF), 2005-04-19:
Jeg synes, det er vigtigt at understrege, at forfatningstraktaten ikke er det perfekte i denne verden, og jeg synes, det er legitimt, når nogle i mit eget parti ligesom Enhedslisten og andre på venstrefløjen i Europa siger, at vi skal stemme nej for at få en bedre traktat.
Martin Henriksen (DF), 2016-04-29:
Vi synes også fra Dansk Folkepartis side, at det ville være rigtig godt, hvis de kunne komme med et sådant lovforslag inden sommerferien, for det er jo en forholdsvis enkel ændring af udvisningsreglerne, som der i hvert fald i forhold til lovparagraffen bliver lagt op til med det her.
Helle Thorning-Schmidt (S), 2014-11-18:
Vi fører en vækstpolitik, som har sikret, at der siden årsskiftet – og det er jo svar på det spørgsmål, hr. Lars Løkke Rasmussen stiller – er kommet 36.000 flere i beskæftigelse, at ledigheden er lavere nu, end den har været i mange, mange år, hvis man lige ser bort fra de år under overophedningen.
Søren Søndergaard (EL), 2003-11-18:
Ministeren burde læse høringssvarene, der ud over en lavmælt undren over kulturministerens timing med overvejende majoritet opfordrer til at afvente Strukturkommissionens arbejde, inden man går videre med dette lovforslag, og Enhedslisten vil derfor opfordre ministeren til at trække lovforslaget.
Per Stig Møller (KF), 2007-10-11:
Så vil jeg nu, da hr. Morten Messerschmidt har stukket hovedet frem, sige, at dengang hr. Morten Messerschmidt var imod forfatningstraktaten, som den her jo ikke er - det er en ændringstraktat - ville hr. Morten Messerschmidt have stemt for den tidligere traktat, hvis følgende ikke var der, og jeg citerer hr. Morten Messerschmidt fra Jyllands-Posten fra den 16. marts 2005:
Dorte Bennedsen (S), 1998-01-22:
Og hvis det i øvrigt drejer sig om børn af tredje- eller fjerdegenerationsindvandrere, der er integrerede i samfundet, er de jo ikke noget problem for skolen, fordi de eventuelt er sorthårede - det kan vi jo se at hr. Frank Dahlgaard faktisk også er - eller har et lidt fremmedklingende navn.
Mikkel Bjørn (DF), 2024-01-31:
Vi er i Dansk Folkeparti nysgerrige på, hvad ministerens holdning er til de chokerende anklager om, at en ansat hos Dansk Flygtningehjælp har overværet og ignoreret brutale tilfælde af fysisk og psykisk mishandling af børn og medvirket til en grusom bortførelse af disse børn til en afrikansk ørkenstat, og hvilke skridt ministeren vil tage for at sikre, at sådanne dybt foruroligende og uansvarlige adfærdsmønstre ikke gentager sig blandt personer, der er betroet et ansvar af offentlige myndigheder?
Kirsten Normann Andersen (SF), 2018-05-16:
Så jeg håber, at der er – og det synes jeg faktisk også jeg lytter mig til der godt kunne være – vilje til at arbejde videre med ideen i Sundhedsudvalget efterfølgende, med henblik på at hverken portøren eller social- og sundhedshjælperen i fremtiden skal stå i en lignende situation.
Søren Søndergaard (EL), 2000-10-12:
Men af hensyn til barnets muligheder for senere i sit liv at få kendskab til sin biologiske baggrund, mener vi, at det er rigtigt og vigtigt, at moderen er forpligtet til at videregive relevante oplysninger til en instans, som er forpligtet til at bevare disse oplysninger.
Pernille Vermund (NB), 2020-05-19:
Men vi er her, fordi vi netop har forskellige syn på, hvordan goderne skal fordeles, om ejendomsretten er retten til at disponere over egne goder – i et borgerligt perspektiv – eller om ejendomsretten er den ejendomsret, en socialist, måske fra Enhedslisten, vurderer er ejendomsretten.
Özlem Sara Cekic (SF), 2013-01-31:
Så kan vi i fællesskab sende et rigtig stærkt signal fra Christiansborg om, at vi ikke bruger sindslidende i en politisk debat, i forhold til om den ene eller den anden har ret, men at vi både i højre og venstre side af Folketingssalen har et ønske om at skabe nye løsninger og gå nye veje.
Anne Grete Holmsgaard (SF), 2003-02-18:
Jeg er fuldstændig enig med fru Pia Christmas-Møller i, at hovedproblemet og hovedopgaven er at få skaffet yderligere midler til Grundforskningsfonden. Der ville det jo være behjælpeligt, hvis Det Konservative Folkeparti ville lade være med at profilere sig så stærkt på skattenedsættelser, for lige meget hvordan man vender og drejer det, er det jo blokerende for, at der kan skaffes offentlige midler til Grundforskningsfonden.
Elisabeth Arnold (RV), 2003-05-27:
Når der er gået 2 år, skal man vurdere, om der er begrundelse for at ændre lovgivningen, men i de 2 år må man så leve med den manglende retssikkerhed, som loven, som den kommer til at se ud nu, selvfølgelig vil præsentere for de folk, der kommer i søgelyset.
Sara Olsvig (IA), 2014-06-10:
Hr. Søren Espersen tog også det samme spørgsmål op, sidst jeg stod på talerstolen, og jeg kan berolige med, at vi rent faktisk har haft et møde i Frednings- og Miljøudvalget, hvor vi har drøftet affaldshåndteringen og forbrændingsanlæg i mindre og større byer og bygder i Grønland.
Samira Nawa (RV), 2024-04-24:
Men i Radikale Venstre mener vi ikke, at en fradragsordning nødvendigvis er løsningen i det her tilfælde, først og fremmest fordi det kan forhindre målretningen til de områder, som ikke har en mulighed for at få fjernvarme, og derfor kan vi, som beslutningsforslaget ligger nu, ikke støtte det.
Per Clausen (EL), 2005-11-10:
Så spørger jeg bare hr. Eyvind Vesselbo, om det ikke godt kunne tænkes at være sådan, at lige præcis noget, som vi kan se om 15-20 år vil være en oplagt mulighed til at indfri vores behov for energi, måske kan være svært at få private investorer til at investere i i dag, fordi der ingen penge er at tjene i morgen.
Karsten Lauritzen (V), 2012-05-03:
Må jeg så spørge den socialdemokratiske ordfører: Hvis det her ikke fører til nogen ændret domstolspraksis, ikke ændrer noget som helst, hvorfor giver det så mening at ændre loven på det her område, altså hvis det bare er ren symbollovgivning, hvorfor gør man det så?
Flemming Oppfeldt (V), 2003-05-22:
Jeg vil godt give hr. Bjarne Laustsen ret - forstået på den måde, at Venstre virkelig går ind for et godt arbejdsmiljø, plus at det er en væsentlig forudsætning for vejen frem til et godt arbejdsmiljø, at vi skaber et rum, hvor parterne kan arbejde sammen om et godt arbejdsmiljø ude på den enkelte virksomhed.
Mikkel Dencker (DF), 2011-02-10:
Jeg vil indlede med at sige, at jeg er enig med hr. Thomas Jensen i, at den digitale tinglysning ikke har fungeret tilfredsstillende fra begyndelsen, og det har vi i Dansk Folkeparti været meget utilfredse med, men vi forventer også, at det kommer til at fungere efter hensigten.
Flemming Møller Mortensen (S), 2013-02-21:
Jeg har som socialdemokratisk ordfører givet udtryk for, at i en situation, hvor vi i Danmark har et milliardstort underskud på det offentlige budget, er vi fra socialdemokratisk side ikke villige til at tage penge fra budgettet i Danmark til at lave en risikovillig investering i råstofudnyttelsen i Grønland.
Elsebeth Gerner Nielsen (RV), 2001-05-18:
Samtidig har jeg lige modtaget Tv Danmarks evaluering af Big Brother og dermed den mulighed, som Big Brother har givet Tv Danmark, og i den pågældende pjece glæder Tv Danmark 2 sig over, at det, man kalder den kommercielle share for stationen, på meget kort tid er steget fra 12 til 19,3 pct.
Margrethe Vestager (RV), 2008-01-16:
Og derfor overrasker det mig, at ministeren finder, at der grund til at overveje, om man skal lave forsøg, samtidig med at vi udbyder en spritny uddannelse, faglige perspektiver, nye pædagogiske virkemidler, efteruddannelse til uddannelsesstedernes lærere.
Hans Kristian Skibby (DF), 2010-04-26:
Vi bed i hvert fald i Dansk Folkeparti mærke i, at fru Lene Espersen for nogle år siden, dengang hun tiltrådte som økonomi- og erhvervsminister, var ude med en udmelding om, at hun ville speede op for konkurrenceudsættelse, således at der ville blive tale om en meget større procentdel end den, som ligger i den nuværende aftale.
Jakob Sølvhøj (EL), 2021-04-26:
Det er jo altid farligt at tro noget om, hvad andre tænker, men det er egentlig mit indtryk – jeg har mange kontakter i friskoleverdenen – at der der er en opfattelse af, at der er en rimelighed i, at når vi har en fri- og privatskoleverden, så er der en egenbetaling af en vis størrelse.
Inger Støjberg (V), 2015-08-26:
Det synes jeg faktisk er lige det modsatte, og jeg synes også, at det er meget, meget svært at argumentere for, at det er en sørgelig dag for demokratiet, når der er et flertal for et lovforslag, som ingen jo kan være overrasket over kommer, medmindre man altså går ud fra, at dansk demokrati er blevet sådan, at man går til valg på ét og gennemfører noget andet.
Peter Skaarup (DF), 2003-01-23:
Overordnet tror jeg, at den danske våbenindustri, som jo ret beset har en noget beskeden størrelse i forhold til mange andre landes, er helt bevidst om det ansvar, som selvfølgelig også påhviler den, når den vælger at eksportere til andre lande og er medproducent på våben, som bliver eksporteret til andre lande.